Á fundi í bæjarstjórn Snæfellsbæjar í gær var samþykkt með sex atkvæðum tillaga forseta bæjarstjórnar um að bæjarstjóri dragi til baka uppsagnir starfsfólks íþróttahúss og sundlaugar vegna formgalla . Eins og fram kom í Skessuhorni fyrr í þessari viku var mikil óánægja með þá ákvörðun Kristins Jónassonar bæjarstjóra með að segja 6 starfsmönnum íþróttamannvirkjanna upp með þriggja mánaða fyrirvara frá 31. maí sl. vegna fyrirhugaðra skipulagsbreytinga . Ekkert verður því af uppsögnunum .